cyanic-selkie/wikianc huggingface dataset:
Κομητεία της Σερδάνια
Η Κομητεία της Σερδάνια (στα καταλανικά Comtat de Cerdanya, στα λατινικά Comitatus Ceritaniae, στα ισπανικά Condado de Cerdana) ήταν μια από τις Καταλονικές κομητείες που δημιούργησαν οι Φράγκοι τις τελευταίες δεκαετίες του 8ου αιώνα στην Ισπανική Μαρκιωνία. Η Σερδάνια βρισκόταν στην πεδιάδα του ποταμού Σέγρε στην Καταλονία. Οι Μαυριτανοί κατέκτησαν την περιοχή στις αρχές του 8ου αιώνα, ο Μαυριτανός κυβερνήτης συμμάχησε με τον Εύδη τον Μέγα και παντρεύτηκε την κόρη του με τον όρο να προστατέψει τα νότια σύνορα του από την Μουσουλμανική επέκταση. Στην Σερδάνια κατοικούσαν βασικά Βάσκοι και ο Εύδης ο Μέγας αναζητούσε συμμαχία μαζί τους, την ίδια εποχή ο Κάρολος Μαρτέλος ετοιμαζόταν για εκστρατεία.
Διοίκηση των Φράγκων
Τον 9ο αιώνα η Σερδάνια βρισκόταν στο επίκεντρο μιας περιοχής που η χρήση γης ήταν κοινή. Ο Λουδοβίκος ο Ευσεβής με διάταγμα (835) απαγόρευσε στην εκκλησία της περιοχής να παραχωρεί εδάφη σαν δώρα ή σαν Φέουδο. Όταν πέθανε ο Λουδοβίκος ο Τραυλός (879) η Ακουιτανία και ολόκληρο το βασίλειο των Δυτικών Φράγκων πέρασαν μεγάλη περίοδο αστάθειας, οι απομακρυσμένες περιοχές όπως η Καταλονία σταδιακά ανεξαρτητοποιήθηκαν από την βασιλική εξουσία. Την ίδια εποχή οι κόμητες της Σερδάνια σταδιακά έγιναν από διορισμένοι του Φράγκου βασιλιά κληρονομικοί.
Διαίρεση της κομητείας
Τον 10ο αιώνα τα οικογενειακά εδάφη του Οίκου των Μπελλονιδών γνώρισαν πολλαπλές διανομές, η Σερδάνια ενώθηκε και διαχωρίστηκε πολλές φορές με γειτονικές περιοχές και κομητείες. Οι Κόμητες της Σερδάνια χρησιμοποιούσαν την ίδια περίοδο πολλές φορές τον τίτλο του "Μαγδράβου". Οι κόμητες της Σερδάνια την ίδια εποχή ανεξαρτητοποιήθηκαν από την εξουσία των Φράγκων όπως και οι κόμητες των υπόλοιπων γειτονικών περιοχών της Καταλονίας. Με την απώλεια της βασιλικής εξουσίας στην Σερδάνια οικοδομήθηκαν αναρίθμητα κάστρα για την στρατιωτική προστασία της περιοχής από την ισχυρή απειλή των Μαυριτανών. Με τον θάνατο του κόμη Σόλομον ο Κάρολος ο Φαλακρός παραχώρησε την Σερδάνια στον γιο του Σουνιφρέδου Α΄ Γουλιέλμο τον Δασύτριχο, ιδρυτή του Οίκου της Βαρκελώνης (870), παρέμεινε στην εξουσία μέχρι τον θάνατο του (897). Ο Βιλφρέδος Α΄ της Βαρκελώνης μοίρασε την κομητεία του στους γιους του (897), ο Μιρό Β΄ της Σερδάνια κληρονόμησε την Σερδάνια, την Κονφλέν, την Μπέργα, τις Φενουιλιέδες και το Καπσί. Την περίοδο 913 - 920 στην κομητεία της Σερδάνια προσαρτήθηκε και η Μπεσαλού αλλά με τον θάνατο του ο Μιρό Β΄ μοίρασε και αυτός την κομητεία στους γιους του, ο μεγαλύτερος Σουνιφρέδος Β΄ της Σερδάνια δέχτηκε την Σερδάνια και απέκτησε πλεονέκτημα απέναντι στα αδέλφια του.
Στα τέλη του 10ου αιώνα οι κομητείες που κληρονόμησε ο Μιρό Β΄ ενώθηκαν ξανά με τον Ολίβα Καβρέτα (984) τέταρτο γιο του Μιρό Β΄. Οι περιοχές του Ολίβα Καβρέτα και του ξαδέλφου του Μπορέλ Β΄ της Βαρκελώνης Κόμη της Βαρκελώνης περιείχαν ολόκληρη την Καταλονία. Την εποχή του Ολίβα η Σερδάνια έφτασε στο αποκορύφωμα της εξουσίας του, η κομητεία έφτανε στα βόρεια μέχρι την Καρκασσόν και στα δυτικά μέχρι την Κομητεία της Ρουσιγιόν και την Κομητεία της Ενπούριες. Ο Ολίβα Καρβέτα σφετερίστηκε την υπεροχή της Καταλανικής εκκλησίας από τον Μπορέλ Β΄. Ο Ολίβα Καβρέτα αποσύρθηκε σε μοναστήρι (988) και μοίρασε την περιουσία του στους γιους του, ο δεύτερος Βιφρέδο Β΄ της Σερδάνια δέχτηκε την Σερδάνια και το Κονφέν, το 1002 προσαρτήθηκε και η Μπέργα. Υπάρχουν πολλές ενδείξεις ότι την περίοδο 987 - 1031 επικρατούσε στην Σερδάνια το Φραγκικό φεουδαρχικό σύστημα και οι νόμοι των Βησιγότθων. Ο κόμης ήταν πρόεδρος σε όλα τα μεγάλα δικαστήρια με την υποστήριξη των δικαστών της αυλής του.
Παρακμή
Τον 11ο αιώνα η Σερδάνια απέκτησε σταδιακά φεουδαρχικό χαρακτήρα υπό την επίδραση της Κομητείας της Τουλούζης και της Κομητείας της Φουά. Οι κόμητες της Τουλούζης επιθυμούσαν να αποκτήσουν το πέρασμα του "Πουιμορέν" στην Σερδάνια για να διατηρήσουν τον έλεγχο στα σύνορα με την Μουσουλμανική Λιέιδα. Οι κόμητες της Σερδάνια είχαν έντονο ενδιαφέρον να αποκτήσουν τον έλεγχο στο Μιντί και την Καταλονία, από τις αρχές του 10ου αιώνα είχαν τον έλεγχο στο Μοναστήρι του Αγίου Μιχαήλ του Κουϊσά και στο Μοναστήρι του Ριπόλ. Ο Βιφρέδος Β΄ αγόρασε τα δικαιώματα στην επισκοπή του Ναρμπόν με 100.000 Σόλιδος, σε λίγο καιρό έκανε το ίδιο και με την Επισκοπή του Ουρζέλ (1016), ο διάσημος Ηγούμενος Ολίβα ήταν τρίτος γιος του Ολίβα Καβρέτα. Ο κόμης Ραϋμόνδος της Σερδάνια (1035 - 1068) γιος και διάδοχος του Βιφρέδου Β΄ λεηλάτησε τον Ναό Αγίου Μιχαήλ του Κουϊσά και ξεκίνησε φεουδαρχικό πόλεμο με τον επίσκοπο του Έλνε, αυτό έδωσε την ευκαιρία στους ευγενείς να μπουν κάθε φορά στην υπηρεσία όποιου υπερτερούσε.
Ο υποκόμης Βερνάρδος Σουνιφρέδος επαναστάτησε και ακολούθησε περίοδος ισχυρών πολιτικών ταραχών, τα εδάφη του ήταν στα βόρεια της Σερδάνια, στο Κονφλέν και στην κοιλάδα του ποταμού Σέγρε. Τα εδάφη περιήλθαν στην νομική κυριαρχία του κόμητος της Τουλούζης, ο Βερνάρδος πιέστηκε να κλείσει ειρήνη με τον Ραϋμόνδο της Σερδάνια, ο κόμης του επέστρεψε τα εδάφη του και τον αποζημίωσε με περισσότερα δώρα. Ο Βερνάρδος επαναστάτησε δεύτερη φορά αλλά αναγκάστηκε ξανά να κλείσει ειρήνη (1061). Το σημαντικό πέρασμα του "Πουιμορέν" παρέμεινε στα χέρια του κόμητος της Σερδάνια και δεν επανήλθε στους συμμάχους του Βερνάρδου από την Τουλούζη ή το Φουα. Οι ανταγωνιστές του κόμητος της Σερδάνια ήταν τον 11ο αιώνα υποκόμητες από περιοχές όπως την Κονφλέν και τις Φενουιλιέδες.
Αγορά από την Κομητεία της Βαρκελώνης
Ο Γουλιέλμος Α΄ της Σερδάνια (1068 - 1095) γιος και διάδοχος του Ραϋμόνδου της Σερδάνια βρέθηκε σε πόλεμο με τον Γιλβέρτο Β΄ της Ρουσιγιόν για το Μοναστήρι του Αγίου Μιχαήλ του Κουϊσά, οι κόμητες της Σερδάνια είχαν τον 10ο αιώνα τον έλεγχο αλλά οι υποκόμητες που επαναστάτησαν δημιούργησαν σοβαρά προβλήματα. Ο γιος και διάδοχος του Γουλιέλμου Α΄ Γουλιέλμος Β΄ Ιορδάνης (1095 - 1109) ενώθηκε στην Α΄ Σταυροφορία, στην διάρκεια της απουσίας του η εξουσία του κόμη εκμηδενίστηκε. Ο μικρότερος αδελφός και διάδοχος του Γουλιέμου Β΄ Μπέρναρντ της Σερδάνια, τελευταίος κόμης της Σερδάνια (1109 - 1118) πούλησε την Σερδάνια στην Κομητεία της Βαρκελώνης (1111), η τελική παραχώρηση στην Βαρκελώνη έγινε με τον θάνατο του (1118), από τότε παροδικά παραχωρήθηκε δώρο σε μικρότερους γιους του κόμη. Η αποτυχία των κομήτων της Σερδάνια να αποκτήσουν τον έλεγχο σε ολόκληρη την Καταλονία οφείλεται στις εμφύλιες διαμάχες ανάμεσα στους κόμητες και τα αδέλφια τους σχετικά με την κληρονομιά του πατέρα τους, μετά την παρακμή του στρατού η αριστοκρατία ανέλαβε τον έλεγχο στην κομητεία. Ο Ραϋμόνδος Βερεγγάριος Α΄ της Βαρκελώνης αγόρασε την Κομητεία της Σερδάνια από τον Ραυμόνδο, σε αντάλλαγμα θα αποκτούσε στρατιωτική υποστήριξη στον πόλεμο εναντίον των Μαυριτανών. Τους επόμενους αιώνες η Σερδάνια ανήκε στο Πριγκιπάτο της Καταλωνίας.
Οι κόμητες της Σερδάνια
Η Κομητεία της Σερδάνια πέρασε κατόπιν στο Στέμμα της Αραγωνίας.
Πηγές
Κατηγορία:Μεσαιωνικές κομητείες της Καταλωνίας
Πίνδος
Η Πίνδος είναι η μεγαλύτερη οροσειρά της Ελλάδας. Κυριαρχεί σχεδόν σ' ολόκληρη την δυτική Ελλάδα και ουσιαστικά αποτελεί συνέχεια των Ιλλυρικών και Δαλματικών οροσειρών. Ως βόρειο άκρο της μπορεί να οριστεί το οροπέδιο της Κορυτσάς, στην νοτιοανατολική Αλβανία και ως νοτιότερο σημείο της ο Κορινθιακός κόλπος. Όλο αυτό το ατελείωτο σύμπλεγμα βουνών, κορυφών, υψιπέδων, κοιλάδων και φαραγγιών που διασχίζει την ηπειρωτική Ελλάδα με κατεύθυνση Β.Δ.-Ν.Α. έχει μήκος που αγγίζει τα 230 χιλιόμετρα και ανώτερο πλάτος 70 χιλιόμετρα. Η οροσειρά της Πίνδου χωρίζεται σε μικρότερες οροσειρές και βουνά, τα οποία χωρίζονται μεταξύ τους από χαράδρες ή κοιλάδες ποταμών. Τα σημαντικότερα βουνά που αποτελούν την οροσειρά της Πίνδου είναι ο Σμόλικας, τα Αθαμανικά Όρη (Τζουμέρκα), ο Γράμμος, η Τύμφη (Γκαμήλα), τα Άγραφα, ο Λάκμος (Περιστέρι) και άλλα. Μέρος της ευρύτερης οροσειράς της Πίνδου θεωρούνται και τα βουνά της νοτιότερης Ελλάδας, όπως τα Βαρδούσια, η Γκιώνα, ο Παρνασσός και η Οίτη. Η ψηλότερη κορυφή της ανήκει στον Σμόλικα και έχει υψόμετρο 2.637 μέτρα. Συχνά ως Πίνδος αναφέρεται η ορεινή περιοχή των νομών Γρεβενών, Ιωαννίνων και Τρικάλων. Αυτή η περιοχή αποτελεί την κυρίως Πίνδο και χωρίζεται στην Βόρεια και την Νότια Πίνδο.
Ονομασία
Ιστορικά, η ονομασία Πίνδος, αναφέρεται κυρίως στην ορεινή ζώνη που διαχωρίζει την ευρύτερη περιοχή της Ηπείρου από τις αντίστοιχες περιοχές της Μακεδονίας και της Θεσσαλίας.
Βόρεια Πίνδος
Ως βόρεια Πίνδος αναφέρεται το τμήμα της οροσειράς που καταλαμβάνει τον νομό Γρεβενών και ένα μέρος του νομού Ιωαννίνων. Αποτελείται από τους ορεινούς όγκους βόρεια του αυχένα της Κατάρας. Οι ψηλότερες κορυφές της βόρειας Πίνδου βρίσκονται στα όρη: Σμόλικας, το δεύτερο σε ύψος βουνό της Ελλάδας (2.637 μέτρα),  Τύμφη (2.497 μέτρα),  Βασιλίτσα (2.249 μέτρα) και  Λύγκος (2.177 μέτρα). Στην βόρεια Πίνδο βρίσκεται ο εθνικός δρυμός Πίνδου, στην περιοχή της Βάλια Κάλντα. Από την βόρεια Πίνδο πηγάζουν οι ποταμοί Άραχθος και Αώος. Το μεγαλύτερο τμήμα της συμπεριλαμβάνεται στο Εθνικό Πάρκο Βόρειας Πίνδου
Νότια Πίνδος
Ως νότια Πίνδος αναφέρεται το τμήμα της οροσειράς που καταλαμβάνει τον νομό Τρικάλων και ένα μέρος του νομού Ιωαννίνων. Αποτελείται από τους ορεινούς όγκους νότια του αυχένα της Κατάρας. Ανατολικά καταλήγει στον Θεσσαλικό κάμπο ενώ νότια συναντάει την οροσειρά των Αγράφων. Οι ψηλότερες κορυφές της νότιας Πίνδου είναι: η Κακαρδίτσα (2.429 μέτρα) η Τριγγία (2.204 μέτρα), το Αυγό (2.146 μέτρα), η Παχτουρνιάσκα ή Μύτικας (1.976 μέτρα), το Σελιό ή Μουρτζιά (2.064 μέτρα), ο Κριάκουρας (2.150 μέτρα), ο Κάτω Κριάκουρας (1.436 μέτρα), η Περδικόβρυση (1.534 μέτρα), το Καταφύδι (2.393 μέτρα), το Αγκάθι (2.350 μέτρα), η Σκλάβα Βουργαρελίου (2.050 μέτρα), ο Σκοπός (2.024 μέτρα).
Από την νότια Πίνδο πηγάζουν οι ποταμοί Αχελώος και Πηνειός.
Οικολογία
Τα δάση του βιοτόπου έχουν αντιμετωπίσει πολλά προβλήματα κατά τη διάρκεια της ανθρώπινης ιστορίας, λόγω κυρίως της γεωργίας και της αποδάσωσης. Σήμερα, οι μέγιστες απειλές προέρχονται από την ανάπτυξη του τουρισμού και των θερέτρων σκι. Λόγω της αστάθειας του χώματος στα απότομα βουνά, όπως είναι η Πίνδος, τα έργα οδοποιίας και οι σαφείς-τέμνουσες διαδικασίες έχουν οδηγήσει σε επικίνδυνες καθιζήσεις εδάφους και κατάρρευση των βουνοπλαγιών. Η Πίνδος αποτελεί σήμερα βιότοπο σπάνιων ειδών στον ελλαδικό και Ευρωπαϊκό χώρο όπως η καφέ αρκούδα, ο λύκος και η βίδρα. Περιλαμβάνει δύο εθνικούς δρυμούς. Τον εθνικό δρυμό Πίνδου (Βάλια Κάλντα) και τον εθνικό δρυμό Βίκου-Αώου.
Αξιοθέατα
Εκτός από το εντυπωσιακό ορεινό ανάγλυφο του εδάφους, στην περιοχή βρίσκονται δύο από τα πιο εντυπωσιακά φαράγγια στην Ευρώπη, του Βίκου και του Αώου, καθώς και η ορεινή κοιλάδα της Βάλια-Κάλντα, περιοχές που έχουν ανακηρυχτεί εθνικοί δρυμοί και συναποτελούν το εθνικό πάρκο της Βόρειας Πίνδου. Επίσης σε όλο το μήκος της απαντώνται πολλοί ορεινοί οικισμοί με μακρόχρονη ιστορία και ιδιαίτερη αρχιτεκτονική.
Εξωτερικοί σύνδεσμοι
Κατηγορία:Οροσειρές της Ελλάδας Κατηγορία:Οροσειρές της Αλβανίας  Κατηγορία:Δειναρικές Άλπεις Κατηγορία:Δασικά χωριά στην Ελλάδα
Εβγκένι Πλιούσενκο
Τα πρώτα χρόνια
Ο Πλιούσενκο γεννήθηκε στις 3 Νοεμβρίου του 1982 στο χωριό Σολνέτσνι του Χαμπάροβσκ, κοντά στον Ειρηνικό Ωκεανό, αλλά γρήγορα η οικογένειά του μετακόμισε στο Βόλγογκραντ. Εκεί έκανε τα πρώτα του βήματα στον πάγο σε ηλικία μόλις 4 ετών και έκτοτε δεν έπαψε στιγμή να εξασκεί το αγαπημένο του άθλημα. Στα 11 του χρόνια αναγκάζεται να μετακομίσει στην Αγία Πετρούπολη, αφού το παγοδρόμιο στο οποίο προπονούταν έπαψε να λειτουργεί.
Στην Αγία Πετρούπολη ανέλαβε την προπόνησή του ο Αλεξέι Μίσιν, ένας από τους κορυφαίους προπονητές της παγοπίστας στη Ρωσία. Πολύ σύντομα ο μικρός Πλιούσενκο κατάφερε να ξεχωρίσει εκτελώντας όλα τα τριπλά άλματα με ευκολία, αν και η τεχνική του ακόμα ήταν ελλιπής. Η εξέλιξή του υπήρξε θεαματική και στα 15 του κερδίζει το ασημένιο μετάλλιο στο Πανευρωπαϊκό Πρωτάθλημα Καλλιτεχνικού Πατινάζ του Μιλάνου (1998), εντυπωσιάζοντας τους πάντες. Την ίδια χρονιά στο Παγκόσμιο Πρωτάθλημα στη Μινεάπολη των Η.Π.Α κερδίζει το χάλκινο μετάλλιο στην πρώτη του εμφάνιση σε Παγκόσμια διοργάνωση, βάζοντας τις βάσεις για την παγκόσμια κυριαρχία του τα επόμενα χρόνια. Είναι ο νεώτερος αθλητής που έχει κερδίσει παγκόσμιο μετάλιο στο ατομικό αντρών.
Τα επόμενα τέσσερα χρόνια ο Πλιούσενκο εγκαθιδρύεται ως η νέα δύναμη της Ρωσσίας στο καλλιτεχνικό πατινάζ κερδίζοντας μετάλλια στο Γκραντ Πρι, Πανευρωπαϊκό και Παγκόσμιο πρωτάθλημα. Στα 18 του χρόνια στέφεται παγκόσιος πρωταθλητής στο Παγκόσμιο Πρωτάθλημα του 2001 και εμφανίζεται στους Χειμερινούς Ολυμπιακούς αγώνες 2002 ως ο επικρατέστερος για τη νίκη. Σε έναν αγώνα που θεωρείται από τους πιο θρυλικούς στο καλλιτεχνικό πατιναζ, ο Πλιούσενκο κερδίζει το ασημένιο μετάλλιο ενώ το χρυσό κερδίζει ο συμπατριώτης του Αλεξέι Γιαγκούντιν.
Στην επόμενη ολυμπιάδα ο Πλιούσενκο κυριαρχεί στο ατομικό αντρών, κερδίζοντας το χρυσό μετάλλιο σε όλες τις διοργανώσεις πλην δύο αγώνων στις οποίες κέρδισε το ασημένιο μετάλλιο όντας τραυματισμένος. Στο Παγκόσμιο Πρωτάθλημα 2005 στη Μόσχα αναγκάζεται να αποσυρθεί μετά το σύντομο πρόγραμμα λόγω διπλής κήλης και τραυματισμού στη βουβωνική χώρα, με αποτέλεσμα να οδηγηθεί σε εγχείρηση ένα μόλις χρόνο πριν τους Ολυμπιακούς Αγώνες 2006 στο Τορίνο. Την επόμενη χρονιά ο Εβγκένι επιστρέφει στην αρένα και συντρίβοντας τους αντιπάλους του με σχεδόν 30 πόντους διαφορά, κερδίζει το πολυπόθητο χρυσό ολυμπιακό μετάλλιο το οποίο αφιερώνει στους γονείς του.
Τις επόμενες σεζόν αποσύρεται από τους αγώνες και δημιουργεί το δικό του σόου καλλιτεχνικού πατινάζ με το οποίο περιοδεύει την Ευρώπη και την Ασία ενώ παράλληλα ασχολείται με την πολιτική και την τηλεόραση. Το Μάρτιο του 2009 ανακοινώνει την επιστροφή του στους αγώνες και την προετοιμασία του για τους Χειμερινούς Ολυμπιακούς αγώνες 2010 στο Βανκούβερ. Θα είναι ο πρώτος αθλητής που θα γυρίσει να υπερασπιστεί το χρυσό ολυμπιακό μετάλλιο 50 χρόνια μετά τον Αμερικανό Ρίτσαρντ Μπάτον.
Ο Πλιούσενκο είναι γνωστός για την ικανότητά του να εκτελεί άλματα, αλλά πάντα ήθελε να εξελίσσεται συνεχώς και να προσθέτει νέα στοιχεία στα προγράμματά του. Είναι ο αθλητής που εκτέλεσε για πρώτη φορά 3 συνεχόμενα άλματα (τετραπλό τόλουπ, τριπλό τόλουπ, τριπλό λουπ). Έχει την ικανότητα να ξεσηκώνει το κοινό σε κάθε εμφάνιση - ιδιαίτεροι είναι οι βηματισμοί του κατά μήκος της παγοπίστας, όπως χαρακτηριστική είναι και η πιρουέτα Biellmann που παρουσιάζει πολύ συχνά, σε αντίθεση με τους περισσότερους άντρες αθλητές του καλλιτεχνικού πατινάζ. Οι χορογραφίες του είναι πάντα άρτια εκτελεσμένες και δυναμικές, ενώ η κίνησή του είναι απόλυτα ρυθμική.
Σημαντικές Διακρίσεις
Ασημένιο μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στο Μιλάνο
Χάλκινο Μετάλλιο στο Ατομικό Ανδρών στο Παγκόσμιο Καλλιτεχνικού Πατινάζ στις Η.Π.Α.
Ασημένιο μετάλλιο στο Ατομικό Ανδρών στο Παγκόσμιο Καλλιτεχνικού Πατινάζ στη Φινλανδία
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στη Βιέννη
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στη Μπρατισλάβα
Χρυσό μετάλλιο στο Ατομικό Ανδρών στο Παγκόσμιο Καλλιτεχνικού Πατινάζ στον Καναδά
Ασημένιο μετάλλιο στους Χειμερινούς Ολυμπιακούς στο Σολτ Λέικ Σίτι των Η.Π.Α.
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στη Σουηδία
Χρυσό μετάλλιο στο Ατομικό Ανδρών στο Παγκόσμιο Καλλιτεχνικού Πατινάζ στις Η.Π.Α.
Ασημένιο μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στη Βουδαπέστη
Χρυσό μετάλλιο στο Ατομικό Ανδρών στο Παγκόσμιο Καλλιτεχνικού Πατινάζ στη Γερμανία
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στο Μιλάνο
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στη Λυών (Γαλλία)
Χρυσό μετάλλιο στους Χειμερινούς Ολυμπιακούς στο Τορίνο της Ιταλίας
Αργυρό μετάλλιο στο Ατομικό Ανδρών στο Καλλιτεχνικό Πατινάζ στους Ολυμπιακούς Αγώνες στο Βανκούβερ (Καναδάς).
Χρυσό μετάλλιο στο Ατομικό Ανδρών στους Πανευρωπαϊκούς Καλλιτεχνικού Πατινάζ στο Σέφιλντ (Αγγλία).
Εξωτερικοί σύνδεσμοι
Κατηγορία:Ρώσοι αθλητές των παγοδρομιών Κατηγορία:Ρώσοι Ολυμπιονίκες
Όρος Πέτρος
Το Όρος Πέτρος (αγγλ:Mount Peter) είναι προάστιο του Κέρνς, Κουίνσλαντ, Αυστραλία, όπου σύμφωνα με την απογραφή του 2016 ζουν 92 κάτοικοι. Ο ταχυδρομικός κώδικας είναι 4869.
Παραπομπές
Κατηγορία:Κουίνσλαντ
Εθνικό Σλοβακικό Θέατρο
μικρογραφία | το Παλαιό κτίριο του Εθνικού Σλοβακικού Θεάτρου
Το Εθνικό Σλοβακικό Θέατρο (στα σλοβακικά Slovenské národné divadlo, συντομογραφία: SND) είναι ένα από τα σημαντικότερα πολιτιστικά ιδρύματα της Σλοβακίας. Ιδρύθηκε το 1920, έναν μόλις χρόνο μετά τη σύσταση του κράτους της Τσεχοσλοβακίας. Οι παραστάσεις δίνονται στο Παλαιό κτίριο, κατασκευασμένο το 1886 και στο νέο που εγκαινιάστηκε το 2007. Το Θέατρο απαρτίζεται από 3 επαγγελματικούς θιάσους, θεάτρου, μπαλέτου και όπερας.
Ιστορία του θεάτρου
Το Εθνικό Σλοβακικό θέατρο, ένας από τους παλαιότερους πολιτιστικούς θεσμούς της Σλοβακίας, ιδρύθηκε το 1920, αμέσως μετά την ίδρυση της Τσεχοσλοβακίας. Η πρώτη παράσταση ήταν η τσεχική όπερα Hubička ("Το φιλί") του συνθέτη Μπέντριχ Σμέτανα την 1η Μαρτίου 1920. Το μπαλέτο του Εθνικού Θεάτρου της Σλοβακίας έκανε το ντεμπούτο του με την παράσταση Κοπέλια του Λεό Ντελίμπ στις 19 Μαΐου 1920. Η πρώτη παράσταση στη σλοβακική γλώσσα έλαβε χώρα τον Μάιο του 1920 με 2 έργα του Jozef Gregor Tajovský, ιδρυτή του σλοβακικού ρεαλιστικού δράματος. Έδρα του ήταν το τέως Δημοτικό θέατρο (σημερινό Παλαιό κτίριο) και στις αρχές λειτουργούσε ως συνεταιρισμός ενώ μετά το 1945 έγινε κρατικός θίασος. Τα πρώτα χρόνια το διεύθυναν και το αποτελούσαν κυρίως Τσέχοι καλλιτέχνες. Σταδιακά ο θίασος προσέλαβε σλοβακικά χαρακτηριστικά. Το 1932, ο θίασος χωρίστηκε στα δυο, στον Σλοβακικό θίασο (με επικεφαλής τον Janko Borodáč) και στον Τσέχικο θίασο (με επικεφαλής τον Victor Šulc) του Εθνικού Σλοβακικού θεάτρου. Ο Τσέχικος θίασος έπαψε να λειτουργεί όταν αναγκάστηκε να εγκαταλείψει τη Σλοβακία το 1938. Έκτοτε, ο θίασος έδινε παραστάσεις μόνο στα Σλοβακικά, αλλά στον θίασο της όπερας υπήρχαν Τσέχοι καλλιτέχνες ακόμη και μετά το 1945.
Σήμερα το Εθνικό Σλοβακικό θέατρο διαθέτει 3 τομείς, θέατρο, όπερα και μπαλέτο, ο κάθε ένας με τον δικό του μόνιμο επαγγελματικό θίασο, που δίνουν παραστάσεις στο Παλαιό κτίριο της πλατείας Χβιεζντοσλάου (Hviezdoslavovo námestie) και στο νέο κτίριο στις όχθες του Δούναβη. Οι παραστάσεις ξεκινούν από τις αρχές Σεπτεμβρίου και σταματούν στα τέλη Ιουνίου. O θίασος του θεάτρου ανεβάζει 8 πρεμιέρες ετησίως και 30 παραγωγές κατά μέσο όρο, δίνοντας περίπου 430 παραστάσεις κάθε χρόνο. Το Εθνικό Θέατρο της Σλοβακίας έχει εκπροσωπήσει τον σλοβακικό πολιτισμό σε πολυάριθμες περιοδείες στο εξωτερικό.
Παλαιό κτίριο
Αυτό το εκλεκτικιστικό κτίριο κατασκευάστηκε από τους Ferdinand Fellner και Hermann Helmer, τους 2 αυστριακούς αρχιτέκτονες που είχαν σχεδιάσει πολλά θέατρα της κεντρικής και ανατολικής Ευρώπης, όπως το Κροατικό Εθνικό Θέατρο του Ζάγκρεμπ, το Λαϊκό Θέατρο της Βιέννης και την Όπερα της Οδησσού. Σε αυτό το σημείο βρισκόταν ένα παλαιότερο θέατρο του 1776. Αρχικά στέγαζε το Δημοτικό θέατρο και μετά το 1920 το Εθνικό Σλοβακικό θέατρο. Τα εγκαίνια έλαβαν χώρα την 22α Σεπτεμβρίου 1886 με την όπερα Μπανκ Μπαν [Bánk Bán] του Ούγγρου συνθέτη Φέρεντς Έρκελ, με τον ίδιο τον συνθέτη να διευθύνει την ορχήστρα. Το αρχικό κτίριο είχε σχεδιαστεί για 1000 θεατές. Το φώτιζαν 800 λάμπες γκαζιού, τη δε πλατεία του κοσμούσε ένας πολυέλαιος με 64 φώτα. Το εσωτερικό ήταν διακοσμημένο με νωπογραφίες του ντόπιου ζωγράφου Kornél Spányik και πίνακες πολλών άλλων καλλιτεχνών. Την πρόσοψη κοσμούν 5 προτομές: των Γκαίτε, Σαίξπηρ, Μότσαρτ, Λίστ και Γιόζεφ Κάτονα.
μικρογραφία | αριστερά | Η οροφή και ο πολυέλαιος της πλατείας του θεάτρου Κατά καιρούς έχουν γίνει πολλές εργασίες ανακαίνισης με σπουδαιότερες αυτές του 1949 (αφορούσε κυρίως την ενίσχυση των θεμελίων που είχαν πάθει ζημιές από τις αεροπορικές επιδρομές κατά τη διάρκεια του Β΄ Παγκοσμίου Πολέμου) και μια εκτενέστερη μεταξύ 1969 και 1972, κατά την οποία προστέθηκε ένα ολόκληρο μοντέρνο παράρτημα πίσω από το παλαιό κτίριο. Την οροφή της πλατείας κοσμεί τώρα ένας πολυέλαιος με 2.532 λάμπες που μπορούν να δημιουργήσουν χιλιάδες συνδυασμούς φωτισμού. Η χωρητικότητα μειώθηκε στις 563 θέσεις. Το εμβαδόν της πλατείας είναι 72m2. με μέγιστο πλάτος 15μέτρα. Η σκηνή έχει πλάτος 18μ., βάθος 17,5μ. και ύψος 21,3 μέτρα. Το κτίριο αποτελεί πλέον εθνικό πολιτιστικό μνημείο.
Μπροστά από το κτίριο βρίσκεται ένα συντριβάνι το οποίο κοσμεί ένα άγαλμα του Δία μεταμορφωμένου σε αετό, ο οποίος μεταφέρει τον Γανυμήδη στον Όλυμπο. Το συντριβάνι κατασκευάστηκε το 1888 από τον αυστριακό γλύπτη Viktor Oskar Tilgner. μικρογραφία | το νέο κτίριο
Νέο κτίριο
Ο σχεδιασμός του νέου κτιρίου έγινε στις αρχές της δεκαετίας του 1980 και η κατασκευή ξεκίνησε το 1986. Λόγω έλλειψης κεφαλαίων, η κατασκευή διήρκεσε 21 χρόνια, γεγονός που αύξησε το προγραμματισμένο κόστος από 874 εκατομμύρια σε σχεδόν 5 δισεκατομμύρια κορώνες Σλοβακίας. Το κτίριο άνοιξε τελικά τις πύλες του στις 14 Απριλίου 2007 και στεγάζει και τους τρεις θιάσους του Εθνικού Θεάτρου της Σλοβακίας. Έχει σχεδιαστεί για να φιλοξενεί 1.700 θεατές συνολικά. Το κτίριο βρίσκεται στην οδό Pribinova 17, κοντά στις όχθες του Δούναβη. αποτελείται από:
Εξωτερικοί σύνδεσμοι
Κατηγορία:Τέχνες στη Σλοβακία Κατηγορία:Σλοβάκικος πολιτισμός
Ορφανό φάρμακο
Τα ορφανά φάρμακα είναι φάρμακα που προορίζονται για τη θεραπεία σπάνιων ασθενειών. Οι ασθένειες αυτές είναι τόσο σπάνιες έτσι ώστε οι χορηγοί είναι απρόθυμοι να τα αναπτύξουν, υπό τις συνήθεις συνθήκες εμπορίας, καθώς το μικρό μέγεθος της αγοράς που αντιπροσωπεύουν δεν θα τους επέτρεπε την απόσβεση του κεφαλαίου που επενδύουν για την έρευνα και ανάπτυξη του προϊόντος. Στην Ελλάδα υπεύθυνος φορέας για την εισαγωγή ορφανών φαρμάκων είναι το Ινστιτούτο Φαρμακευτικής Έρευνας και Τεχνολογίας "Ι.Φ.Ε.Τ." Μ.Α.Ε..
Εξωτερικοί σύνδεσμοι
Ορφανά φάρμακα στην ιστοσελίδα της Ευρωπαϊκής Επιτροπής.
*  Κατηγορία:Θεραπευτικές αγωγές
Αεροναυπηγική
μικρογραφία|Το [[Διαστημικό Λεωφορείο Ατλαντίς|διαστημικό λεωφορείο Ατλαντίς μεταφερόμενο από αεροπλάνο]]
Η αεροναυπηγική μηχανική είναι κλάδος της μηχανολογίας με αντικείμενο την ανάπτυξη, τον σχεδιασμό, την κατασκευή, τη δοκιμή και τη λειτουργία των ιπτάμενων οχημάτων. Το 1960 ο όρος διευρύνθηκε για να περιλαμβάνει και οχήματα που κινούνται στο διάστημα.
Οι βασικές αρχές στις οποίες βασίζεται η Αεροναυπηγική είναι θεμελιώδεις για τη λειτουργία όλων των αεροσκαφών. Προωθητικά συστήματα με μεγάλη θερμοδυναμική και προωθητική απόδοση, δομές ελάχιστου βάρους και μέγιστης ανθεκτικότητας, εξωτερικά σχήματα ευσταθή κατά την πτήση και με μέγιστη αεροδυναμική αποδοτικότητα, συστήματα ελέγχου και κατευθύνσεως μεγάλης ακρίβειας και κατάλληλος σχεδιαστικός συμβιβασμός όλων των παραπάνω δίνει τη δυνατότητα στα αεροσκάφη να επιτυγχάνουν τις προβλεπόμενες επιδόσεις.
Πρώιμη Αεροναυπηγική
Οι πρώτες αναφορές αεροναυπηγικής στην ιστορία εμφανίζονται σε αρχαία αιγυπτιακά γραπτά, όπου περιγράφεται ο τρόπος πτήσης των πτηνών. Αεροναυπηγικές αναφορές εμφανίζονται επίσης στην αρχαία Κίνα όπου οι απλοί άνθρωποι πετούσαν χαρταετούς πριν από χιλιάδες χρόνια. Στον Μεσαίωνα οι Άραβες επιστήμονες κατανόησαν τον ακριβή μηχανισμό κίνησης των πτηνών στον αέρα. Πριν ακόμα υπάρξει επιστημονική έρευνα στον τομέα της αεροναυπηγικής, ο άνθρωπος προσπαθούσε να σκεφτεί τρόπους για να πετάξει. Σύμφωνα με την ελληνική μυθολογία, ο Δαίδαλος και ο γιος του ο Ίκαρος κατασκεύασαν δύο ζευγάρια φτερά από πούπουλα και κερί και τα χρησιμοποίησαν για να δραπετεύσουν από το Λαβύρινθο στην Κρήτη όπου τους κρατούσε φυλακισμένους ο βασιλιάς Μίνωας. Όταν ο άνθρωπος ξεκίνησε να μελετά μεθοδικά τον τρόπο πτήσης, ξεκίνησε να καταλαβαίνει τις βασικές αρχές του αέρα και της αεροδυναμικής.
Επίθεση στο Κοσσυφοπέδιο (1915)
Η Επίθεση στο Κόσοβο (βουλγαρικά Косовска настъпателна операция) ήταν πολεμική επιχείρηση του Πρώτου Παγκόσμιου Πόλεμου, και που έλαβε χώρα από τις 10 Νοεμβρίου μέχρι τις 4 Δεκεμβρίου 1915 με επιτιθέμενο τον Βουλγαρικό Στρατό και αμυνόμενο τον Σερβικό.
Η μάχη και η υποχώρηση των Σέρβων
Η μάχη ξεκίνησε με το πέρασμα του Νότιου Μοράβα από την 1η Βουλγαρική Στρατιά και έληξε με ολοκληρωτική ήττα του σερβικού στρατού. Η κύρια επίθεση των Βουλγάρων σημειώθηκε στην κατεύθυνση Νις-Πρίστινα. Για 2 μέρες, οι σερβικός στρατός κατέλαβε το Προκούπλιε, όπου έδειξε βραχυχρόνια αντίσταση.
Ο σερβικός στρατός που είχε σοβαρό αριθμητικό μειονέκτημα υποχώρησε και αντιστάθηκε για τελευταία φορά στην πόλη Γκνίλανε. Οι Σέρβοι προχώρησαν σε απελπισμένη αντεπίθεση μεταξύ του Βράνιε και του Κουμάνοβο για να ενωθούν με τις αγγλογαλλικές δυνάμεις, αλλά ηττήθηκαν. Η 6η μεραρχία πεζικού και η 9η μεραρχία πεζικού της 1ης Βουλγαρικής Στρατιάς κατέλαβαν με ευκολία την Πρίστινα στις 24 Νοεμβρίου. Τότε, ολόκληρος ο βουλγαρικός στρατός προωθήθηκε, έχοντας τη στήριξη μονάδων της 11ης Γερμανικής Στρατιάς και της 3ης Αυστροουγγρικής Στρατιάς στα βόρεια. Η επίθεση ολοκληρώθηκε στις 4 Δεκεμβρίου με την κατάληψη της Δίβρης (Ντέμπαρ). Οι Σέρβοι έχασαν 30.000 στρατιώτες, 199 κανόνια, 150 αυτοκίνητα και άλλο στρατιωτικό εξοπλισμό. Ο σερβικός στρατός υποχώρησε αρχικά στην Αλβανία και μετέπειτα μεταφέρθηκε στην Κέρκυρα.
Πηγές
κατηγορία:Μάχες του Α' Παγκοσμίου Πολέμου κατηγορία:Ιστορία της Βουλγαρίας κατά την διάρκεια του Α΄ Παγκοσμίου Πολέμου Κατηγορία:Ιστορία της Σερβίας κατά την διάρκεια του Α΄ Παγκοσμίου Πολέμου Κατηγορία:Ιστορία της Γερμανικής Αυτοκρατορίας κατά την διάρκεια του Α΄ Παγκοσμίου Πολέμου κατηγορία:Ιστορία της Αυστροουγγαρίας κατά την διάρκεια του Α΄ Παγκοσμίου Πολέμου Κατηγορία:Μάχες Σερβικού στρατού
Κάρολος ο Νεότερος
Ο Καρλομάγνος ζήτησε να παντρέψει τον γιο του Κάρολο με την κόρη του Όφα της Μερκίας Έλφλιντ της Μερκίας, ο Όφα ωστόσο του ζήτησε να παντρευτεί ο γιος του Έγκφριθ της Μερκίας με την κόρη του Καρλομάγνου Μπέρτα. Η πρόταση εξόργισε τον Καρλομάγνο, διέκοψε τις εμπορικές σχέσεις και έκλεισε όλα τα λιμάνια με την Αγγλία. Η παρεξήγησε λύθηκε σύντομα και ο Καρλομάγνος κατάργησε τον αποκλεισμό (796), οι δύο ηγεμόνες υπέγραψαν την πρώτη γνωστή εμπορική συνθήκη στην Αγγλική ιστορία. Ο Κάρολος ο Νεότερος τοποθετήθηκε από τον πατέρα του κυβερνήτης των Φράγκων και των Σαξόνων (790) με τον τίτλο του βασιλιά. Ο Καρλομάγνος τον έστεψε Βασιλιά των Φράγκων την ίδια μέρα που ο ίδιος στέφτηκε Αυτοκράτορας της Αγίας Ρωμαϊκής Αυτοκρατορίας (25 Δεκεμβρίου 800). Σε εκστρατεία στο Βάισενφελς (806) ο Κάρολος ο Νεώτερος σκότωσε τον δούκα των Σορβών και τον Σλάβο Κνιάζ. Ο Κάρολος ο Νεότερος πέθανε άτεκνος από ατύχημα πριν από τον πατέρα του.
Εξωτερικοί σύνδεσμοι
Κατηγορία:Βασιλείς των Φράγκων Κατηγορία:Βασιλείς της Νευστρίας Κατηγορία:Δυναστεία των Καρολιδών Κατηγορία:Ηγεμόνες της Αυτοκρατορίας των Καρολιδών
Απλοειδές κύτταρο
Απλοειδές κύτταρο ονομάζεται το κύτταρο που στο γονιδίωμά του υπάρχει μόνο ένα αντίγραφο του γονιδιώματος. Τα απλοειδή κύτταρα του ανθρώπου περιέχουν μόνο 23 χρωμοσώματα αντί για 46. Υπάρχουν διάφορα είδη απλοειδών κυττάρων, μερικά από αυτά είναι οι γαμέτες και τα προκαρυωτικά κύτταρα.
Κατηγορία:Κύτταρο
Music of Mass Destruction
Το Music of Mass Destruction είναι ζωντανά ηχογραφημένο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε σε μορφή CD και DVD, τον Απρίλιο του 2004 μέσω της δισκογραφικής εταιρείας "Sanctuary".
Η ηχογράφηση του δίσκου έγινε στο "Chicago's Metro" στις 5 και 6 Δεκεμβρίου 2003, κατά τη διάρκεια της περιοδείας για την προώθηση του άλμπουμ "We've Come for you All", που είχε κυκλοφορήσει μερικούς μήνες νωρίτερα.
CD
2. Got the Time (Jackson) - 3:25
3. Caught in a Mosh (Belladonna, Spitz, Ian, Bello, Benante) - 5:28
4. Safe Home (Bush, Caggiano, Ian, Bello, Benante) - 5:37
5. Room for One More (Bush, Ian, Bello, Benante) - 5:53
7. Nobody Knows Anything (Bush, Caggiano, Ian, Bello, Benante) - 4:04
8. Fueled (Bush, Ian, Benante) - 4:26
9. Inside Out (Bush, Ian, Benante) - 5:47
10. Refuse to Be Denied (Bush, Caggiano, Ian, Bello, Benante) - 5:11
11. Iam The Law (Belladonna, Spitz, Ian, Bello, Benante, Lilker) - 6:10
12. Only (Bush, Ian, Bello, Benante) - 5:28
DVD
1. What Doesn't Die (Bush, Caggiano, Ian, Bello, Benante) - 4:37
2. Got the Time (Jackson) - 3:18
3. Caught in a Mosh (Belladonna, Spitz, Ian, Bello, Benante) - 5:28
4. Safe Home (Bush, Caggiano, Ian, Bello, Benante) - 5:36
5. Room for One More (Bush, Ian, Bello, Benante) - 5:53
6. Antisocial (Bonvoisin, Krief) - 4:51
7. Nobody Knows Anything (Bush, Caggiano, Ian, Bello, Benante) - 4:04
8. Belly of the Beast (Belladonna, Spitz, Ian, Bello, Benante) - 4:26
9. Inside Out (Bush, Ian, Benante) - 5:47
10. Refuse to Be Denied (Bush, Caggiano, Ian, Bello, Benante) - 5:07
11. 604 (Ian, Benante) - 0:35
12. Iam The Law (Belladonna, Spitz, Ian, Bello, Benante, Lilker) - 6:09
13. Only (Bush, Ian, Bello, Benante) - 5:28
14. Be All, End All (Belladonna, Spitz, Ian, Bello, Benante) - 7:10
15. Indians (Belladonna, Spitz, Ian, Bello, Benante) - 7:39
16. Bring the Noise (Ridenhour, Shocklee, Sadler, Belladonna, Spitz, Ian, Bello, Benante) - 7:11
17. Fueled (Bush, Ian, Benante) - 4:32
Τα μέλη του συγκροτήματος
Τα τραγούδια του "Music of Mass Destruction" ηχογραφήθηκαν από τους εξής μουσικούς:
Πηγές
Κατηγορία:Άλμπουμ του 2004 Κατηγορία:Live άλμπουμ των Anthrax
Πανελλήνιο πρωτάθλημα υδατοσφαίρισης ανδρών 1945
Το πανελλήνιο πρωτάθλημα πόλο του έτους 1945 διεξήχθη κατά το τριήμερο 16 ως 18 Σεπτεμβρίου στο Ολυμπιακό κολυμβητήριο, ταυτόχρονα με τους Πανελλήνιους κολυμβητικούς αγώνες. Στο πρωτάθλημα μετείχαν 7 ομάδες και έδωσαν αγώνες νοκ-άουτ. Πρωταθλήτρια αναδείχθηκε για έκτη φορά η ομάδα του ΝΟ Πάτρων, έχοντας απολογισμό τερμάτων 15 υπέρ και κανένα κατά στους τρεις αγώνες που έδωσε.
Α' ημέρα
16 Σεπτεμβρίου 1945
Αγωνίστηκαν έξι ομάδες στο πλαίσιο των προημιτελικών, ενώ άνευ αγώνος προκρίθηκε στην επόμενη φάση ο ΑΟ Παλαιού Φαλήρου.
Β' ημέρα
17 Σεπτεμβρίου 1945
Αγωνίστηκαν τέσσερις ομάδες στο πλαίσιο των ημιτελικών.
Γ' ημέρα
18 Σεπτεμβρίου 1945
Κατά την τρίτη και τελευταία ημέρα των πανελλήνιων αγώνων, διεξήχθη ο τελικός του γουώτερ-πόλο μεταξύ του ΝΟΠ και Ολυμπιακού. Η ομάδα της Πάτρας επικράτησε εύκολα και κατέκτησε το επαμειβόμενο κύπελλο για έκτη φορά στην ιστορία της.
Αντρέι Μπουμπνόφ
Ο Αντρέι Σεργκέγιεβιτς Μπουμπνόφ (ρωσικά: Андре́й Серге́евич Бу́бнов, 23 Μαρτίου 1884 – 1 Αυγούστου 1938) ήταν ένας Μπολσεβίκος επαναστάτης ηγέτης στη Ρωσία, και μέλος της Αριστερής Αντιπολίτευσης.
Βιογραφία
Ο Αντρέι Μπουμπνόφ γεννήθηκε στο Ιβάνοβο-Βοζνεσένκ στο Κυβερνείο Βλαντιμίρ (τώρα Ιβάνοβο, Επαρχία (Όμπλαστ) Ιβάνοβο, Ρωσία) στις 23 Μαρτίου 1884 σε ενός τοπικού εμπόρου την οικογένεια. Ήταν Ρωσικής εθνικότητας. Σπούδασε στο Γεωργικό Ινστιτούτο της Μόσχας και ενώ ήταν φοιτητής εντάχθηκε στο Ρωσικό Σοσιαλ-Δημοκρατικό Εργατικό Κόμμα (ΡΣΔΕΚ) το 1903. Ήταν οπαδός της φράξιας των Μπολσεβίκων στο κόμμα και συνελήφθη συνολικά τριάντα τρεις φορές από την τσαρική κυβέρνηση. Το 1909 ο Μπουμπνόφ έγινε παράγοντας της Κεντρικής Επιτροπής στη Μόσχα, αλλά την επόμενη χρονιά επέστρεψε στη φυλακή. Με την απελευθέρωσή του στάλθηκε να οργανώσει τους εργάτες στο Νίζνι Νόβγκοροντ. Επίσης έγραφε για την Πράβδα.
Με το ξέσπασμα του Α΄ Παγκοσμίου Πολέμου ο Μπουμπνόφ ενεπλάκη στο αντιπολεμικό κίνημα. Συνελήφθη τον Οκτώβριο του 1916 και εξορίστηκε στη Σιβηρία.
Ο Μπουμπνόφ επέστρεψε στη Μόσχα το 1917 μετά τη Φεβρουαριανή Επανάσταση. Έγινε μέλος του Σοβιέτ της Μόσχας και εξελέγη σαν ένα από τα επτά μέλη του πρώτου Πολιτμπιρό μαζί με τους Λένιν, Ζινόβιεφ, Κάμενεφ, Τρότσκι, Στάλιν και Σοκόλνικοφ. Σαν μέλος της Στρατιωτικής Επαναστατικής Επιτροπής βοήθησε να οργανωθεί η Οκτωβριανή Επανάσταση. Κατά τον Ρωσικό Εμφύλιο Πόλεμο ο Μπουμπνόφ εντάχθηκε στον Ερυθρό Στρατό και πολέμησε στο Ουκρανικό Μέτωπο. Μετά τον πόλεμο μπήκε στην Κομματική Επιτροπή της Μόσχας και έγινε μέλος της Αριστερής Αντιπολίτευσης.
Ο Αντρέι Μπουμπνόφ υπέγραψε τη Διακήρυξη των 46 τον Οκτώβριο του 1923, όμως τον Ιανουάριο του 1924, μεταστράφηκε προς την υποστήριξη του Ιωσήφ Στάλιν και ανταμείφθηκε με το να διοριστεί Επικεφαλής του Πολιτικού Ελέγχου του Ερυθρού Στρατού. Εξελέγη στην Κεντρική Επιτροπή, και αντικατέστησε τον Λουνατσάρσκι ως Λαϊκός Επίτροπος για την Εκπαίδευση.
Ως Επίτροπος Εκπαίδευσης έβαλε τέλος στην περίοδο των προοδευτικών, πειραματικών εκπαιδευτικών πρακτικών και άλλαξε την έμφαση της εκπαίδευσης, προς τις πρακτικές βιομηχανικές ειδικότητες.
Συνελήφθη από την NKVD κατά τη Μεγάλη Εκκαθάριση στις 17 Οκτωβρίου 1937 και διαγράφηκε από την Κεντρική Επιτροπή του Κόμματος τον Νοέμβριο του 1937. Τα αρχεία από εκείνη την εποχή, τα οποία δεν δημοσιοποιήθηκαν μέχρι τη δεκαετία του 1980 και του 1990, δείχνουν ότι καταδικάστηκε σε θάνατο την 1η Αυγούστου 1938 και εκτελέστηκε την ίδια ημέρα. Το modus operendi (τρόπος λειτουργίας) του Σταλινικού καθεστώτος ήταν συχνά να κρατά μυστικό για το τι πραγματικά συνέβη σε συγκεκριμένα εκκαθαρισμένα πρόσωπα: εάν εξορίστηκαν στο εσωτερικό σε στρατόπεδο εργασίας, ή στάλθηκαν σε ψυχιατρικό νοσοκομείο (στο οποίο το καθεστώς συγκάλυπτε τη φυλάκιση και τη νάρκωση σαν παρηγορητική “υγειονομική περίθαλψη”), ή εκτελέστηκαν. Έκανε τις οικογένειές τους και το ευρύ κοινό να πιστεύουν ότι ήταν πιθανά ακόμη ζωντανοί κάπου σε ένα στρατόπεδο ή νοσοκομείο. Ο Μπουμπνόφ αποκαταστάθηκε μετά θάνατον το 1958 στην από-Σταλινοποίηση του ανοίγματος (απόψυξη) Κρουτσόφ. Ωστόσο, ακόμα κι εκείνη την ώρα, η Σοβιετική κυβέρνηση δεν δημοσιοποίησε τις λίστες ποια εκκαθαρισμένα πρόσωπα είχαν ήδη προ πολλού εκτελεστεί. Έτσι, οι συγγενείς τους συχνά έψαχναν ακόμη γι’ αυτά σε διάφορα ψυχιατρικά νοσοκομεία στη δεκαετία του 1970, όπως στην περίπτωση του Μπουμπνόφ.
Παραπομπές
Κατηγορία:Ρώσοι πολιτικοί Κατηγορία:Μπολσεβίκοι Κατηγορία:Θύματα της Μεγάλης Εκκαθάρισης
Βησσοί
Οι Βησσοί ή Βεσσοί ήταν θρακικός λαός παρά τον Αίμο μέχρι Ιλλυρίας που παρήκμασε πρώιμα. Ήταν πολεμικός λαός, γνωστός κυρίως για τις ληστρικές επιδόσεις του. Ο Ηρόδοτος τον αναφέρει σαν παράδειγμα λαού που δεν υποτάχθηκε ποτέ σε κατακτητή, ούτε καν στον Ξέρξη. Στο Μαντείο των Βεσσών, που βρισκόταν σε υψηλό μέρος, τέλεσε θυσία το το 335 π.Χ. ο Μέγας Αλέξανδρος. Από τότε οι Βεσσοί ταυτίστηκαν με τους Δαρδάνους, που υποτάχθηκαν το (72 π.Χ.) στους Ρωμαίους. Αυτή η φυλή ήταν η τελευταία που διατηρούσε τον 7ον μ.Χ. αιώνα τη θρακική γλώσσα της, αλλά εργότερα εξελληνίστηκε κι αυτή, πριν οι Σλάβοι έρθουν σε επαφή μαζί της.
Παραπομπές
Κατηγορία:Αρχαίοι Θράκες
Ωκεάνιο κλίμα
Ωκεάνιο κλίμα (Cfb και Cfc στην ταξινόμηση κατά Κέππεν) επίσης αποκαλούμενος θαλάσσιο κλίμα δυτικών ακτών και θαλάσσιο κλίμα.
Σε γενικές γραμμές το κλίμα χαρακτηρίζεται από κρύα και υγρά καλοκαίρια και ήπιους και υγρούς χειμώνες. Η μέση ετήσια βροχόπτωση κυμαίνεται από 500 mm ως 3500 mm. Θερμοκρασίες που σπάνια πέφτουν κάτω από 0 °C ή ξεπερνούν τους 30 °C.
Παραπομπές
Κατηγορία:Κλίμα
Ελισάβετ
Με το όνομα αυτό υπάρχουν τα εξής πρόσωπα:
Σε άλλες γλώσσες
Αγγλικά: Elizabeth
Γαλλικά: Elliezet
Ιταλικά: Elisabetta
Ισπανικά: Ιsabel
Γερμανικά: Elisabeth
Πορτογαλικά: Isabel
Coming out
Ως ζήτημα απορρήτου, το coming out περιγράφεται και βιώνεται διαφορετικά ως ψυχολογική διαδικασία ή ολόκληρο "ταξίδι", ολόκληρη λήψη αποφάσεων ή ανάληψη κινδύνων, στρατηγική ή σχέδιο, μαζική ή δημόσια εκδήλωση, μια λογική πράξη και ένα θέμα προσωπικής ταυτότητας, μια τελετή απόσπασης, απελευθέρωση ή χειραφέτηση από την καταπίεση, μια δοκιμασία, ένα μέσο για την αίσθηση της γκέι υπερηφάνειας αντί για ντροπή και κοινωνικό στίγμα ή ακόμα και αυτοκτονία σταδιοδρομίας. Ο συγγραφέας Steven Seidman γράφει ότι «είναι η δύναμη της "ντουλάπας" να διαμορφώσει τον πυρήνα της ζωής ενός ατόμου που έχει κάνει την ομοφυλοφιλία σε ένα σημαντικό προσωπικό, κοινωνικό και πολιτικό δράμα στην Αμερική του εικοστού αιώνα».
Η "έξοδος από την ντουλάπα" είναι η πηγή άλλων γκέι εκφράσεων που σχετίζονται με εθελοντική αποκάλυψη ή έλλειψη αυτών. Τα ΛΟΑΤ άτομα που έχουν ήδη αποκαλύψει ή δεν αποκρύπτουν πλέον τον σεξουαλικό τους προσανατολισμό ή την ταυτότητα του φύλου τους είναι έξω, δηλ. ανοιχτά ΛΟΑΤ. Αντίθετα, τα ΛΟΑΤ άτομα που δεν έχουν ακόμη βγει ή έχουν επιλέξει να μην το κάνουν, επισημαίνονται ως "κλειστά" ή βρίσκονται στη ντουλάπα. Το "άουτινγκ" είναι η σκόπιμη ή τυχαία αποκάλυψη σεξουαλικού προσανατολισμού ή ταυτότητας φύλου ενός ΛΟΑΤ ατόμου, χωρίς τη συγκατάθεσή του.Κατ' επέκταση, το άουτινγκ δεν θεωρείται κάτι το θετικό αφού γίνεται ενάντια στην θέληση ενός ατόμου που δεν επιθυμεί (για διάφορους λόγους) να κάνει γνωστό/ανοιχτό τον σεξουαλικό του προσανατολισμό (είτε επειδή θεωρεί πως δεν έχει φτάσει η κατάλληλη στιγμή είτε επειδή απλά δεν θέλει να αποκαλυφθεί ποτέ του). Η γυάλινη ντουλάπα σημαίνει το ανοιχτό μυστικό του πότε η δημόσια φιγούρα είναι ΛΟΑΤ θεωρείται ένα ευρέως γνωστό ή αποδεκτό γεγονός παρόλο που δεν έχει επίσημα δηλωθεί, δηλαδή ο σεξουαλικός προσανατολισμός είναι με κάποιο τρόπο άμεσα ή έμμεσα γνωστός χωρίς όμως να έχει αποκαλυφθεί από το άτομο επίσημα δηλαδή πρόκειται για "κοινό μυστικό".
Συνέπειες
Επειδή οι ΛΟΑΤ άνθρωποι ιστορικά έχουν περιθωριοποιηθεί ως σεξουαλικές μειονότητες, η "έξοδος από τη ντουλάπα" παραμένει μια πρόκληση για το μεγαλύτερο μέρος του παγκόσμιου πληθυσμού των ΛΟΑΤ και μπορεί να οδηγήσει σε μια αντίδραση ετεροφυλικών διακρίσεων και ομοφοβικής βίας.
Μελέτες έχουν δείξει ότι η απόκρυψη του σεξουαλικού προσανατολισμού σχετίζεται με την κακή ψυχική υγεία, σωματική υγεία, και τη λειτουργία της σχέσης. Για παράδειγμα, έχει βρεθεί ότι τα ζευγάρια του ίδιου φύλου που δεν έχουν αποκαλυφθεί δεν είναι τόσο ικανοποιημένα στις σχέσεις τους όσο και ζευγάρια του ίδιου φύλου που έχουν. Τα ευρήματα από μια άλλη μελέτη δείχνουν ότι όσο λιγότερα άτομα γνωρίζουν για τον σεξουαλικό προσανατολισμό μιας λεσβίας, τόσο περισσότερο άγχος, λιγότερο θετική συναισθηματικότητα και χαμηλότερη αυτοεκτίμηση που έχει. Επιπλέον, το Gay.com δηλώνει ότι τα άτομα που βρίσκονται σε κλειστή κατάσταση έχουν αυξημένο κίνδυνο αυτοκτονίας.
Ανάλογα με τον σχετικό δεσμό μεταξύ γονέων και παιδιών, ένα παιδί που βγαίνει ως λεσβία, ομοφυλόφιλος, αμφιφυλόφιλος ή τρανσέξουαλ μπορεί να είναι θετικό ή αρνητικό. Ισχυρές, ερωτικές σχέσεις μεταξύ των παιδιών και των γονέων τους μπορεί να ενισχυθούν, αλλά εάν μια σχέση είναι ήδη τεταμένη, αυτές οι σχέσεις μπορεί να καταστραφούν περαιτέρω ή να καταστραφούν από το παιδί που "βγαίνει". Εάν τα άτομα που "βγαίνουν" γίνονται αποδεκτά από τους γονείς τους, αυτό επιτρέπει ανοιχτές συζητήσεις για γνωριμίες και σχέσεις και επιτρέπει στους γονείς να βοηθήσουν τα παιδιά τους να αντιμετωπίσουν τις διακρίσεις και να λάβουν πιο υγιείς αποφάσεις σχετικά με το HIV/AIDS. Επειδή οι γονείς, οι οικογένειες και άλλοι στενοί φίλοι-συγγενείς μπορούν να απορρίψουν κάποιον που βγαίνει σε αυτούς, οι επιπτώσεις του να βγαίνουν σε LGBT άτομα δεν είναι πάντα θετικές. Για παράδειγμα, έφηβοι που είχαν γονείς που τους απέρριψαν όταν εκδηλώθηκαν, έδειξαν περισσότερη χρήση ναρκωτικών, κατάθλιψη, απόπειρες αυτοκτονίας και επικίνδυνες σεξουαλικές συμπεριφορές αργότερα ως νέοι ενήλικες. Ορισμένες μελέτες διαπιστώνουν ότι οι επιπτώσεις στην υγεία από την εκδήλωση, εξαρτάται περισσότερο από τις αντιδράσεις των γονέων παρά από την ίδια την αποκάλυψη.
Έχουν γίνει πολλές μελέτες σχετικά με την επίδραση των ανθρώπων που εκδηλώνονται στους γονείς τους. Μια έκθεση του 1989 από τους Robinson et al. των γονέων των εκδηλωμένων γκέι και λεσβιών παιδιών στις Ηνωμένες Πολιτείες διαπίστωσαν ότι το 21% των πατέρων και το 28% των μητέρων είχαν υποψιαστεί ότι το παιδί τους ήταν γκέι ή λεσβία, βασισμένο σε μεγάλο βαθμό στην άτυπη συμπεριφορά του φύλου κατά την παιδική ηλικία. Η μελέτη του 1989 διαπίστωσε ότι τα δύο τρίτα των γονέων αντέδρασαν αρνητικά. Μια μελέτη του 1995 (που χρησιμοποίησε τις αντιδράσεις των νέων) διαπίστωσε ότι οι μισές από τις μητέρες των ομοφυλόφιλων ή αμφιφυλόφιλων ανδρών φοιτητών "απάντησαν με δυσπιστία, άρνηση ή αρνητικά σχόλια", ενώ οι πατέρες αντέδρασαν ελαφρώς καλύτερα. Το 18% των γονέων αντέδρασαν «με πράξεις μισαλλοδοξίας, απόπειρες μετατροπής του παιδιού σε ετεροφυλοφιλία και λεκτικές απειλές για να διακόψουν την οικονομική ή συναισθηματική υποστήριξη».
Η έλλειψη στέγης είναι κοινό φαινόμενο στους νέους ΛΟΑΤ κατά τη διάρκεια της διαδικασίας της "εκδήλωσης". Οι ΛΟΑΤ νέοι συγκαταλέγονται στον μεγαλύτερο πληθυσμό αστέγων. Αυτό συνήθως προκλήθηκε από τον αυτοπροσδιορισμό και την αναγνώριση ότι είναι γκέι ή ταυτισμένοι με την κοινότητα των ΛΟΑΤ. Περίπου το 20% έως το 30% των αστέγων νέων αναγνωρίζονται ως ΛΟΑΤ. Το 55% των ΛΟΑΤ και το 67% των διαφυλικών νέων αναγκάζονται να εγκαταλείψουν τα σπίτια τους από τους γονείς τους ή να φύγουν λόγω του σεξουαλικού τους προσανατολισμού ή της ταυτότητας και της έκφρασης του φύλου τους. Η έλλειψη στέγης μεταξύ των ΛΟΑΤ νέων επηρεάζει επίσης πολλούς τομείς της ζωής ενός ατόμου, οδηγώντας σε υψηλότερα ποσοστά θυματοποίησης, κατάθλιψης, αυτοκτονικού ιδεασμού, κατάχρησης ουσιών, επικίνδυνης σεξουαλικής συμπεριφοράς και συμμετοχής σε πιο παράνομες και επικίνδυνες δραστηριότητες. Μια μελέτη του 2016 σχετικά με τα μονοπάτια των αστέγων μεταξύ των Λατίνων LGBT νέων διαπίστωσε ότι η έλλειψη στέγης μεταξύ των ΛΟΑΤ ατόμων μπορεί επίσης να αποδοθεί σε διαρθρωτικά ζητήματα όπως συστήματα φροντίδας και κοινωνικοπολιτισμικούς και οικονομικούς παράγοντες.
Ο Jimmie Manning πραγματοποίησε μια μελέτη το 2015 σχετικά με τη θετική και αρνητική συμπεριφορά που πραγματοποιήται κατά τη διάρκεια της συνομιλίας του coming out. Κατά τη διάρκεια της μελέτης του, έμαθε ότι σχεδόν όλοι οι συμμετέχοντες του αποδίδουν μόνο αρνητικές συμπεριφορές με τον εαυτό τους κατά τη διάρκεια των συνομιλιών που εκδηλώνονται και θετικές συμπεριφορές με τον παραλήπτη της συνομιλίας. Ο Manning προτείνει περαιτέρω έρευνα σχετικά με αυτό για να βρει έναν τρόπο θετικής συμπεριφοράς που να φαίνεται και να εκτελείται εξίσου τόσο από τον παραλήπτη όσο και από το άτομο που εκδηλώνεται.
Εθνική Ημέρα κάμινγκ άουτ
Παρατηρείται ετησίως στις 11 Οκτωβρίου, από μέλη των κοινοτήτων των ΛΟΑΤ και τους ευθείς συμμάχους τους, η Εθνική Ημέρα κάμινγκ άουτ είναι μια ημέρα ευαισθητοποίησης των πολιτών για την "έξοδο" και τη συζήτηση ζητημάτων ΛΟΑΤ μεταξύ του γενικού πληθυσμού σε μια προσπάθεια να δώσει ένα οικείο πρόσωπο στην Κίνηση δικαιωμάτων των LGBT. Αυτή η ημέρα ήταν η έμπνευση για τη διοργάνωση του LGBT History Month στις Ηνωμένες Πολιτείες τον Οκτώβριο. Η ημέρα ιδρύθηκε το 1988, από τον Robert Eichberg, τον σύντροφό του William Gamble και τον Jean O'Leary για τον εορτασμό της δεύτερης εθνικής πορείας στην Ουάσιγκτον για τα δικαιώματα των λεσβιών και των γκέι ένα χρόνο νωρίτερα, στην οποία 500.000 άνθρωποι πραγματοποίησαν πορεία στην Ουάσινγκτον, Π.Κ., Ηνωμένες Πολιτείες, για ισότητα γκέι και λεσβιών. Στις Ηνωμένες Πολιτείες, η Εκστρατεία για τα Ανθρώπινα Δικαιώματα διαχειρίζεται την εκδήλωση στο πλαίσιο του National Coming Out Project, προσφέροντας πόρους σε άτομα ΛΟΑΤ, ζευγάρια, γονείς και παιδιά, καθώς και σε απλούς φίλους και συγγενείς, για την προώθηση της ευαισθητοποίησης των οικογενειών ΛΟΑΤ που ζουν ειλικρινείς και ανοιχτές ζωές. Η Candace Gingrich έγινε ο εκπρόσωπος της ημέρας τον Απρίλιο του 1995. Αν και εξακολουθεί να ονομάζεται «Εθνική Ημέρα κάμινγκ άουτ», παρατηρείται στον Καναδά, τη Γερμανία, την Ολλανδία και την Ελβετία επίσης στις 11 Οκτωβρίου, και στο Ηνωμένο Βασίλειο στις 12 Οκτωβρίου. Για να γιορτάσει την Εθνική Ημέρα κάμινγκ άουτ στις 11 Οκτωβρίου 2002, η Εκστρατεία Ανθρωπίνων Δικαιωμάτων κυκλοφόρησε ένα άλμπουμ με τον ίδιο τίτλο με το θέμα της φετινής χρονιάς: Being Out Rocks. Συμμετέχοντες καλλιτέχνες περιλαμβάνουν τους Kevin Aviance, Janis Ian, k.d. lang, Cyndi Lauper, Sarah McLachlan και Rufus Wainwright.
Επιπλέον
Κατηγορία:Φράσεις επινοημένες στη δεκαετία του 1990 Κατηγορία:Transgender Κατηγορία:ΛΟΑΤ ορολογία
Κρήτη (μυθολογία)
Στην ελληνική μυθολογία με το όνομα Κρήτη είναι γνωστή η «επώνυμη ηρωίδα» της νήσου Κρήτης (δηλαδή το πρόσωπο που έδωσε το όνομά του στο νησί). Η Κρήτη ήταν είτε κόρη μιας από τις Εσπερίδες, είτε η ίδια Εσπερίδα, είτε κόρη του Αστερίου και σύζυγος του Μίνωα. Αναφέρεται ως μητέρα της Πασιφάης, την οποία είχε γεννήσει από τον θεό Ήλιο, και ως μητέρα του Κάρα, τον οποίο είχε γεννήσει από τον θεό Δία. Τέλος, η Κρήτη αναφέρεται και ως θυγατέρα του Δευκαλίωνα ή ενός από τους Κουρήτες. Απεικονίζεται στο «Αγγείο του Τάλω».
Πηγή
Κατηγορία:Πρόσωπα της ελληνικής μυθολογίας Κατηγορία:Αρχαίοι Κρήτες Κατηγορία:Επώνυμοι ήρωες της ελληνικής μυθολογίας
Πέγουα
Η Λίμνη Πέγουα (Νεπαλ.: फेवा, προφορά: phewā, όπου το π προφέρεται με δασύτητα [περίπου π.χ., με χ απαλό} και το σαν 2 α μαζί) είναι η δεύτερη μεγαλύτερη λίμνη του Νεπάλ μετά τη Ράρα. Βρίσκεται κεντρικά της χώρας και ανήκει στην Δυτική περιφέρεια, στη ζώνη του Γκαντάκι και στον δήμο του Κάσκι.
Γεωγραφία
Η Πέγουα βρίσκεται στο κεντρικό Νεπάλ, δυτικά της Ποκάρα και 28 χλμ. νότια της Ανναπούρνια. Έχει έκταση 5,23 τ.χλμ., μέγιστο μήκος 4 χλμ., πλάτος 2 χλμ. και βάθος 234 μ. Ο όγκος του νερού της είναι 0,046 κ.χλμ.. Είναι η δεύτερη μεγαλύτερη λίμνη της χώρας. Σε αυτήν βρίσκεται το μοναδικό νησί της χώρας, το Ταλαμπαράχι.
Α΄ Εθνική ποδοσφαίρου ανδρών 1972-1973
thumb|right|230px|Ο πρωταθλητής Ελλάδας 1973, [[Ολυμπιακός Σ.Φ.Π. (ποδόσφαιρο)|Ολυμπιακός Πειραιώς.]] Το πρωτάθλημα της περιόδου 1972-73 ήταν το 14ο που διεξήχθη σε μορφή εθνικής κατηγορίας. Το κατέκτησε ο Ολυμπιακός για 18η φορά στην ιστορία του, τερματίζοντας 2 βαθμούς μπροστά από τον δεύτερο ΠΑΟΚ. Το πρωτάθλημα σημαδεύτηκε από την απόφαση της ΕΠΟ να μηδενίσει τον Παναθηναϊκό (ήταν πρώτος σε ισοβαθμία με τον Ολυμπιακό και τον ΠΑΟΚ μέχρι και την 21η αγωνιστική) για τρεις αγώνες, εξαιτίας της διακοπής του αγώνα Ολυμπιακός-Παναθηναϊκός με υπαιτιότητα του Παναθηναϊκού (22η αγωνιστική). Ο Ολυμπιακός ολοκλήρωσε το πρωτάθλημα με 13 γκολ παθητικό, ρεκόρ που παράμεινε μέχρι το 2019-2020 που το βελτίωσε με 11 γκολ σε 30 αγώνες.
Πρωταθλητής
Ολυμπιακός
Βαθμολογία
Β = Βαθμοί, Αγ.= Αγώνες, Ν =Νίκες; Ι = Ισοπαλίες, Η = Ήττες, ΓΥ= Γκολ Υπέρ, ΓΚ =Γκολ Κατά, Δ =Διαφορά τερμάτων;
== Πρώτοι σκόρερ ==